Предложение за проект за курсова работа по предмета Софтуерни технологии на 16.група

16. група: Георги Любенов – 471221044; Габриела Станчева – 471221005; Велимир Иванов – 471221032; Роза Белова – 471221023; Баръш Шериф – 471221001; Иван Добрев – 471221007

Дата: 12.10.2023г.

Party Guide

1.Въведение

Party Guide е уеб приложение, което има за цел да помогне на своите клиенти при организиране на събития от различно естество(напр. партита за рождени дни, чествания на годишнини, годежи, сватби, абитуриентски балове, дипломирания и още различни видове празненства). Уеб приложението ще предлага редица от различни услуги и продукти, от които клиентът може да си избере, като различни услуги ще бъдат предлагани на клиента, когато той си избере типа събитие, което иска да организира.

Услугите предлагани на платформата ще бъдат предлагани от различни фирми и специалисти, които ще добавят своите услуги и/или продукти в платформата, като те могат да сложат снимки и описание към своите обяви.

2. Обща информация и разяснения за работата на приложението

2.1. Дефиниция на понятията, използвани за определяне работата на уеб приложението:

2.1.1. Дефиниция на понятията клиент и продавач

А) Клиент - потребител на уеб приложението, който се е регистрирал в платформата и може да я използва за закупуване на продукти или за наемането на вид услуга предлагана на нея.

Б) Продавач – може да е фирма или физическо лице специализиран в дадена сфера, който да предлага своите продукти и/или услуги на платформата, като се регистрира в нея като продавач.

2.1.2. Дефиниция на понятията продукт и услуга:

А) Продукт – материална вещ предлагана от продавача, която може да се закупи от клиента за организирането на дадено събитие. Продуктите могат да бъдат най-различни вещи като покани, цветя, подаръци за присъстващите на събитието, парти украса, парти съдове и приспособления, храна, торти и т.н. , като продавачът и купувачът се разбират за вземането и доставката на даден продукт.

Б) Услуга – действие предлагано от специализирана фирма или специализирано лице , чрез което се помага на клиента да организира своето събитие и/или се цели забавлението на клиента и присъстващите на събитието. Примери за услуга могат да бъдат украсяването на дадено помещение или кът, кетъринг, аниматори за детски рождени дни и т.н. .

2.2.Разяснения към обявите на продукти и услуги.

2.2.1. Информация към обявата: всяка обява трябва да включва заглавие, описание на предлагания продукт или услуга, снимки, ценоразпис, местоположение(като то може да е адрес на даден магазин или дадена фирма, като към местоположението може да се добавят и информация за градове и/или области, където е налична дадената услуга).

2.2.2. Наличност на услугите: Календар за наличност към предлаганите услугите, който ще показвам датите, за които дадена услуга вече е заета и датите, които все още могат да се резервират.

2.2.3. Ревюта от клиенти: Всяка обява ще включва ревюта от предишни клиенти, като клиентите могат да напишат коментар към продукт или услуга, която вече са ползвали и да дадат оценка за цялостна удовлетвореност в интервал от 1 до 5, като тези оценки ще помогнат на бъдещите клиенти при вземане на решението и ще накарат продавачите и хората предлагащи услуги, да положат специални усилия, за да са доволни техните клиенти.

2.3. Дефиниране на работата на уеб приложението:

2.3.1. Регистрация и влизане в потребителския профил

А) Регистрация в платформата: Потребителите на уеб приложението ще могат да се регистрират в платформата, като попълнят имейл адрес, две имена, телефонен номер и изберат парола за достъп до профила.

Б) Влизане в потребителския профил: Потребителят може да достъпи профила в платформата си, като въведе имейл адреса, с който се е регистрирал в платформата и паролата си.

2.3.2. Търсене и сравнение на обяви

А) Търсене на продавачи по различни критерии като вид услуги или продукти, цени, налични дати и местоположение.

Б) Възможност за клиентите да сравняват различни предложения от продавачите.

2.3.3.Покупки и резервации:

А)Покупка: клиентите има възможност да закупят избран продукт предлаган от един продавач на платформата, като те ще имат опцията да комуникират с продавача, като по този начин клиентът и продавачът имат възможността да се разберат за доставката или вземането на даден продукт, а също така клиентите ще могат да задават въпроси свързани със самия продукт преди да направят поръчката.

Б) Резервация: клиентите имат възможност да резервират дадена услуга, като те се свържат с лицето или фирмата, което изпълняват услугата за да се разберат за дата и часа, също така да се разберат за подробностите около изпълнението на услугата.

2.3.4. Комуникация в платформата

А) Комуникация между клиент и продавач: Клиентите могат да изпращат съобщения на продавачите, като те могат да питат за детайли по обявите и да се разбират за срок на изпълнение, доставка и ден и час на резервация на услуга.

Б) Комуникация между платформата и неговите потребители: Клиентите могат да получат имейли с информация относно техните резервации, а продавачите получават имейли с информация за запитвания от клиенти.

2.3.5. Управление на календарите при услугите:

А) Възможност на продавачите да управляват по своя преценка и възможност за работа своите календари и наличност за предоставяне на услуги, като по този начин платформата няма да показва дадени обяви на купувача, ако те са недостъпни за резервация.

Б) Автоматично актуализиране на календарите след резервации, за не се стигнат до двойни резервации за дадени дати.

3. Цели на проекта

Проектът за уеб приложение за организиране на събития е насочен към хора на всякаква възраст, пол, етнос и социално положение, които искат да организират събитие, като платформата ще предлага продукти и услуги на различни цени и по този начин хора с всякакъв бюджет ще могат да се възползват от платформата при организирането на събития. Основната цел на проекта е да помогне на потребителите при организирането на събития от различен вид и заемането на позиция в сферата на събитийния мениджмънт и организация.

Уеб приложението ще позволява на своите потребители да си направят профили, като се регистрират в системата. Със своя профил потребителите могат да разглеждат обявите за различни услуги и продукти и да си резервират услуга или дa закупят продукт, но също така потребителите могат и сами да си направят обяви, като за това те ще трябва да попълнят